Удзельнікамі праекта сталі 17 людзей з сіндромам Даўна — у асноўным хлопчыкі і дзяўчынкі ад 5 да 18 гадоў. Сярод іх і двое дарослых маладых людзей — Арцём, якому 23 гады, і Барыс, якому 32 гады. Усіх разам з сем’ямі запрасілі ў фотастудыю White Star Studio, гаспадаром якой з’яўляецца Яўген Мельнікаў. На працягу трох дзён прафесійныя фатографы імкнуліся ўвасобіць у фотаздымках мары дзяцей аб будучых прафесіях. Антон Сцяшко здымаў дзяцей, якія выхоўваюцца ў сям’і. Ён прыватным чынам займаецца фота- і відэаздымкамі. Юлія Ішмуратава — супрацоўніца медыя-цэнтра БДУ — фатаграфавала дзяцей з інтэрната. Каардынатарам праекта з’яўляецца начальнік аддзела маладзёжных праграм і праектаў БДУ Рыгор Пасрэднік.